stanford-oval/wikipedia huggingface dataset:
Saatanan radikaalit
Televisioesitykset

| Päivämäärä | Kanava | Katsojamäärä |
| --- | --- | --- |
| 26.7.2008 | MTV3 |  |
Salomon Gessner

| Salomon Gessner |
| --- | --- |
 Salomon Gessner
Henkilötiedot
Syntynyt: 1730
Kuollut: 1788 (57–58 vuotta)
Kansalaisuus:  Sveitsi
Ammatti:  kirjailija, kuvataiteilija
Kirjailija
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Salomon Gessner (1730–1788) oli sveitsiläinen idyllirunoilija, taidemaalari ja etsaaja. Hän saavutti nimen runollaan Lied eines Schweizers an sein bewaffnetes Mädchen (1751). Hänen parhaat runoteoksensa ovat Daphnis (1754), Idyllen (1757), Tod Abels, Idyllen II (1772). Gessnerin luonnonkäsitys ja -kuvaus kohoavat edeltävän rokokoomaun edelle. Kuvaamataiteilijana Gessner on Ludvig XV:n ja Ludvig XVI:n tyylien välillä. Hänen etsauksissaan ovat varsinkin puut onnistuneita. Hän piirsi runojensa otsikkokuvat itse. Gessnerin kootut teokset ilmestyivät 1777–1778.
Aiheesta muualla

Kuvia tai muita tiedostoja aiheesta Salomon Gessner Wikimedia Commonsissa
S.E.S.

S.E.S oli eteläkorealainen tyttöbändi, joka perustettiin vuonna 1997. Suomessa S.E.S sai huomiota, kun se teki coverin suomalaisen tyttöduo Nylon Beatin kappaleesta ”Rakastuin mä looseriin”, ja kyseisestä kappaleesta tuli Koreassa hitti. S.E.S.in muita hittejä olivat muun muassa ”Shy Boy I’m your girl” ja ”Oh, My Love!”. Yhtye hajosi vuonna 2002. S.E.S kuului levy-yhtiö SM Entertainmentin artisteihin.
Ryhmän jäsenet

Bada (바다) – johtaja, laulu (1997–2002; 2016–2017)
Eugene (유진) – laulu, rap (1997–2002; 2016–2017)
Shoo (슈) – laulu, rap (1997–2002; 2016–2017)
Royal Societyn puheenjohtaja

Royal Societyn puheenjohtaja on Royal Societyn jäsenien äänestämä henkilö, joka johtaa Royal Societyä. Uusi puheenjohtaja valitaan pääsääntöisesti viiden vuoden välein. Royal Societyn presidentti vaihdetaan Royal Societyn perustamispäivänä, eli 30. marraskuuta, tai sitä lähimpänä olevana arkipäivänä.
Puheenjohtajat

| 0 | 1 | 2 |
| --- | --- | --- |
| – | 1660–1662 | Robert Moray (Järjestön yksi perustajajäsen) |
| 1. | 1662–1677 | The Viscount Brouncker |
| 2. | 1677–1680 | Sir Joseph Williamson |
| 3. | 1680–1682 | Sir Christopher Wren |
| 4. | 1682–1683 | Sir John Hoskins |
| 5. | 1683–1684 | Cyril Wyche |
| 6. | 1684–1686 | Samuel Pepys |
| 7. | 1686–1689 | Carberyn jaarli John Vaughan |
| 8. | 1689–1690 | Pembroken ja Montgomeryn jaarli Thomas Herbert |
| 9. | 1690–1695 | Robert Southwell |
| 10. | 1695–1698 | Halifaxin jaarli Charles Montagu |
| 11. | 1698–1703 | Loordi Somers |
| 12. | 1703–1727 | Sir Isaac Newton |
| 13. | 1727–1741 | Sir Hans Sloane |
| 14. | 1741–1752 | Martin Folkes |
| 15. | 1752–1764 | Macclesfieldin jaarli George Parker |
| 16. | 1764–1768 | Mortonin jaarli James Douglas |
| 17. | 1768–1768 | James Burrow |
| 18. | 1768–1772 | James West |
| 19. | 1772–1772 | James Burrow |
| 20. | 1772–1778 | Sir John Pringle |
| 21. | 1778–1820 | Sir Joseph Banks |
| 22. | 1820–1820 | William Hyde Wollaston |
| 23. | 1820–1827 | Sir Humphry Davy |
| 24. | 1827–1830 | Davies Gilbert |
| 25. | 1830–1838 | Sussexin herttua Augustus Frederick |
| 26. | 1838–1848 | Northamptonin markiisi Spencer Compton |
| 27. | 1848–1854 | Rossen jaarli William Parsons |
| 28. | 1854–1858 | Wrottesleyn lordi John Wrottesley |
| 29. | 1858–1861 | Sir Benjamin Collins Brodie |
| 30. | 1861–1871 | Sir Edward Sabine |
| 31. | 1871–1873 | Sir George Biddell Airy |
| 32. | 1873–1878 | Sir Joseph Dalton Hooker |
| 33. | 1878–1883 | William Spottiswoode |
| 34. | 1883–1885 | Thomas Henry Huxley |
| 35. | 1885–1890 | Sir George Gabriel Stokes |
| 36. | 1890–1895 | Lordi Kelvin |
| 37. | 1895–1900 | Lordi Lister |
| 38. | 1900–1905 | Sir William Huggins |
| 39. | 1905–1908 | Lordi Rayleigh |
| 40. | 1908–1913 | Sir Archibald Geikie |
| 41. | 1913–1915 | Sir William Crookes |
| 42. | 1915–1920 | Sir Joseph John Thomson |
| 43. | 1920–1925 | Sir Charles Sherrington |
| 44. | 1925–1930 | Ernest Rutherford |
| 45. | 1930–1935 | Sir Frederick Hopkins |
| 46. | 1935–1940 | Sir William Henry Bragg |
| 47. | 1940–1945 | Sir Henry Hallett Dale |
| 48. | 1945–1950 |  Sir Robert Robinson |
| 49. | 1950–1955 | Lordi Adrian |
| 50. | 1955–1960 | Sir Cyril Norman Hinshelwood |
| 51. | 1960–1965 | Lordi Florey |
| 52. | 1965–1970 | Lordi Blackett |
| 53. | 1970–1975 | Sir Alan Lloyd Hodgkin |
| 54. | 1975–1980 | Lordi Todd |
| 55. | 1980–1985 | Sir Andrew Huxley |
| 56. | 1985–1990 | Sir George Porter |
| 57. | 1990–1995 | Sir Michael Atiyah |
| 58. | 1995–2000 | Sir Aaron Klug |
| 59. | 2000–2005 | Robert May |
| 60. | 2005–2010 | Martin Rees |
| 61. | 2010–2015 | Sir Paul Nurse |
| 62. | 2015–2020 | Venkatraman Ramakrishnan |
| 63. | 2020– | Adrian Smith |
Roger Whittaker

Roger Whittaker esiintymässä Saksassa 1976.
Roger Whittaker vuonna 1972.
Roger Whittaker (22. maaliskuuta 1936 Nairobi, Kenia – 13. syyskuuta 2023) oli brittiläinen laulaja ja lauluntekijä, jonka levyjä on myyty yhteensä 55 miljoonaa kappaletta. Hän lienee tunnetuin levyttävä viheltäjä.
Whittakerin esittämä musiikki on pääosin folkia. Hänen kappaleitaan ovat muun muassa ”The Last Farewell”, ”New World In The Morning”, ”Durham Town” ja vihellyskappaleensa ”Mexican Whistler”.
Suomessa Whittaker tuli tunnetuksi kappaleestaan ”Finnish Whistler”, joka oli vihellyssovitus kappaleesta "Oi jos ilta joutuisi". Whittaker esitti kappaleen vuonna 1974 Suomen euroviisukarsinnan väliajalla, ja myöhemmin sitä käytettiin Patakakkosen tunnusmusiikkina. Whittakerin ”Swaggy” puolestaan soi Radio Suomessa viikoittain lähetettävän Alivaltiosihteeri-ohjelman viikkovisan taustamusiikkina.
Whittaker syntyi Kenian pääkaupungissa Nairobissa 22. maaliskuuta 1936. Hänen äitinsä oli opettaja ja isänsä alun perin kauppiassukua. Whittaker sai paljon vaikutteita itäafrikkalaisesta musiikista. Hän keskeytti lääkäriopintonsa Etelä-Afrikan Kapkaupungissa, muutti vuonna 1959 Britanniaan ja opiskeli Walesissa eläintiedettä, biokemiaa ja meribiologiaa.
Whittakerin ura muusikkona alkoi kesällä 1962. Hän on saanut suosiota niin Euroopassa, Australiassa kuin Pohjois-Amerikassakin. Kestävimmän suosion Whittaker sai Saksassa, jossa hän julkaisi yli 20 albumia. Hän myös lauloi saksaksi, vaikkei osannut kieltä muuten kuin matkimalla.
Roger Whittaker vieraili Suomessa ensimmäisen kerran keväällä 1969 promoottorinaan Tom Hertell (s. 1925). Whittaker esiintyi Jatkoaika-viihdeohjelmassa, jossa hän esitti ainakin kappaleet ”Early One Morning”, ”Green Green” ja ”Mexican Whistler”. Huhti-toukokuun 1969 ajan hän esiintyi Helsingin Kalastajatorpalla, ja palasi sinne esiintymään myös syksyllä 1971. Neljännellä Suomen-vierailullaan marraskuussa 1972 Whittaker konsertoi Helsingin Kulttuuritalossa.
Vuoden 1974 Suomen euroviisukarsinnan väliajalla Whittaker esitti vihellyskappaleensa ”Mexican Whistler” ja ”Finnish Whistler” sekä laulun ”Mamy Blue”. Samana vuonna hän oli pääosassa Tanskan television Sellaista oli kerran -viihdeohjelmassa, joka osallistui Kultainen ruusu -kilpailuun Sveitsin Montreux’ssä ja esitettiin myös Suomen ykköskanavalla toukokuussa 1974.
Whittaker lopetti esiintymiset vuoden 2010 paikkeilla ja vetäytyi asumaan Etelä-Ranskaan.
Euroopassa julkaistut albumit

1967 If I Were a Rich Man (as 'Rog Whittaker')
1967 Dynamic!
1968 Whistle Stop!
1969 This Is Roger Whittaker
1970 I Don't Believe in If Anymore
1970 Whistling Roger Whittaker
1971 New World in the Morning
1972 Roger Whittaker... Again
1972 Loose and Fiery
1975 Magical World of Roger Whittaker
1975 Ride A Country Road
1978 Roger Whittaker Sings The Hits
1979 Mein deutsches Album (saksaksi)
1981 Zum Weinen ist immer noch Zeit
1982 Typisch Roger Whittaker
1983 Voyager
1984 Ein Glück, dass es Dich gibt
1987 Heut bin ich arm – Heut bin ich reich
1991 Mein Herz schlägt nur für Dich
1992 Stimme des Herzens
1994 Leben mit Dir
1994 Sehnsucht nach Liebe
1994 Geschenk des Himmels
1995 Ein schöner Tag mit Dir
1996 Alles Roger!
1996 Einfach leben
1997 Zurück zur Liebe
1999 Alles Roger 2
1999 Awakening
2000 Wunderbar geborgen
2002 Mehr denn je
2003 Alles Roger 3
2003 Der weihnachtliche Liedermarkt
2004 Live in Berlin
2004 Mein schönster Traum
2005 Moments In My Life
Palkinnot ja huomionosoitukset

Kolme kultamitalia Britannian edustajana Brasilian laulufestivaaleilla Rio de Janeirossa vuonna 1969
B'nai B'rith Humanitarian Award, 1980
British Academy of Songwriters, Composers, and Authors, Gold Badge of Merit, 1989.
Aiheesta muualla

Kuvia tai muita tiedostoja aiheesta Roger Whittaker Wikimedia Commonsissa
Virallinen kotisivu
Saksankielinen kotisivu
Roger Whittaker Fan Network
Roger Whittaker Internet Movie Databasessa. (englanniksi)
Royal Tunbridge Wells

| Royal Tunbridge Wells |
| --- | --- |
 Royal Tunbridge Wellsin historiallista keskustaa.
 Tunbridge Wellsin sijainti Kentissä.
 fiRoyal Tunbridge Wells 
 51°07′55″N, 0°15′47″E 
Valtio:  Yhdistynyt kuningaskunta
Osa:  Englanti
Alue:  Kaakkois-Englanti
Kreivikunta:  Kent
Hallinnon tyyppi:  Kaupunkipiiri
Maantiede
Kokonaispinta-ala:  13 km²
Metropolialue:  331 km²
Korkeus merenpinnasta:  97  m
Väestö
Väkiluku (2021):  51 000
Väestötiheys:  4 046 as./km²
Metropolialue:  115 000
Metropolialueen väestötiheys:  348 as./km²
 www.tunbridgewells.gov.uk 
Royal Tunbridge Wells (lyh. usein Tunbridge Wells) on noin 51 000 asukkaan kaupunki Kentin kreivikunnassa Kaakkois-Englannissa. Se kuuluu laajempaan Tunbridge Wellsin kaupunkipiiriin (borough), jossa on 16 kuntaa (civil parish) ja yhteensä noin 115 000 asukasta. Royal Tunbridge Wellsin kaupungilla ei ole kunnallista itsehallintoa (unparished area), vaan se on suoraan kaupunkipiirin alaisuudessa.
Kaupunki on maanteitse 64 km:n päässä Lontoosta, junalla matkaa on 55,5 km. Se sijaitsee lähellä East Sussexin rajaa, High Wealdin pohjoislaidalla.
Royal Tunbridge Wellsin ystävyyskaupunki on saksalainen Wiesbadenin kaupunki.
Aiheesta muualla

Kuvia tai muita tiedostoja aiheesta Royal Tunbridge Wells Wikimedia Commonsissa
Tunbridge Wells Borough Council
Tunbridge Wells Museum & Art Gallery (Arkistoitu – Internet Archive)
Royal Tunbridge Wells Town Forum
The Royal Tunbridge Wells Civic Society
VisitTunbridgeWells.com
Roughwood's historic image gallery with notes
Sebastian Adayanthrath

Sebastian Adayanthrath (s. 5. huhtikuuta 1957) on intialainen roomalaiskatolinen piispa. Hänet vihki papiksi Sebastian Mankuzhikary 18. joulukuuta 1983. Hänet nimitettiin Ernakulam-Angamalyn arkkihiippakunnan vihkipiispaksi sekä Macriana Maiorin titulaaripiispaksi 4. helmikuuta 2002, ja piispaksi vihkiminen seurasi 20. huhtikuuta. Pääkonsekraattorina toimi Varkey Vithayathil, jota avustivat John Michael Sherlock ja Thomas Chakiath.
Ródoksen arkeologinen museo

| Ródoksen arkeologinen museo Αρχαιολογικό Μουσείο Ρόδου |
| --- | --- |
 Ródoksen arkeologinen museo.
Tyyppi:  arkeologinen museo
Sijainti:  Ródoksen vanhakaupunki, Ródoksen kaupunki, Ródos, Etelä-Egean saaret, Kreikka
Perustettu:  1914
Koordinaatit:  36°26′41″N, 28°13′37″E
 fiRódoksen arkeologinen museo 
   
Ródoksen arkeologinen museo (kreik. Αρχαιολογικό Μουσείο Ρόδου, Archaiologikó Mouseío Ródou) on arkeologinen museo Ródoksen kaupungissa Ródoksen saarella Kreikassa. Se esittelee saarelta löydettyä pääosin antiikin aikaista esineistöä.
Historia ja rakennus

Museo on perustettu vuonna 1914 Ródoksen italialaisvallan aikana. Se toimii keskiaikaisessa Johanniittain ritarikunnan hospitaalissa, joka sijaitsee Ródoksen vanhassakaupungissa lähellä Suurmestarin palatsia ja satamaa. Sen rakentaminen alkoi vuonna 1440 ja se valmistui vuonna 1489. Museo vaurioitui toisessa maailmansodassa ja korjattiin sen jälkeen.
Museorakennus edustaa goottilaista tyyliä, ja siinä on piirteitä myös renessanssiarkkitehtuurista. Rakennus on kaksikerroksinen ja sen keskellä on sisäpiha ja puutarha, joissa on myös museoesineitä.
Kokoelmat

Museon kokoelmiin kuuluu esineitä esihistorialliselta ajalta bysanttilaiselle keskiajalle. Löydökset ovat peräisin kaivauksista eri puolilta Ródoksen saarta, muun muassa antiikin Rhodoksen kaupungista sekä Ialysoksen ja Kameiroksen antiikin aikaisilta hautausmailta; sekä muilta Dodekanesian saarilta, kuten Kárpathokselta ja Nísyrokselta. Kokoelmiin kuuluu muun muassa mykeneläisaikaisia esineitä, kuten koruja; geometrisen, arkaaisen, klassisen, hellenistisen ja roomalaisen kauden veistoksia, keramiikkaa, rakennusten koristeosia, lattiamosaiikkeja, hautakiviä ja piirtokirjoituksia; rhodoslaisia leimattuja amforoita; rahoja; sekä kansatieteellistä aineistoa.
Merkittävimpiin museoesineisiin kuuluvat muun muassa Kameiroksesta löydetyt arkaaiset kuros-patsaat ajalta 550–530 eaa.; lakonialainen hydria, jonka kuvitus esittää kahta taistelevaa heerosta, 500-luvulta eaa.; Vroulián tyyppiä edustava kyliks ja Fikélluran tyyppiä edustava pyksis samoin 500-luvulta eaa.; kylpevää Afroditea esittävä niin kutsuttu Rhodoksen Afrodite (Rhodoksen Venus), joka on ensimmäisellä vuosisadalla eaa. valmistettu marmorinen kopio alkuperäisestä veistoksesta 200-luvulta eaa.; Helios-jumalan marmorinen pää 100-luvulta eaa.; Kritonin ja Timaristan hautastele ajalta 420–410 eaa.; sekä Kalliaristan hautastele noin vuodelta 350 eaa.
Museon pihaa.
Museon puutarhaa.
Leijonapatsas museon pihalla.
Museon keramiikkakokoelmia.
Astioita kantava terrakotta-aasi, n. 500 eaa.
Punakuviotekniikalla koristeltu pelike, n. 475–450 eaa.
Amfora, n. 475–450 eaa.
Kritonin ja Timaristan hautastele, 420–410 eaa.
Zeuksen patsas, Kameiros, n. 100-luku eaa.
Afrodite Aidumene, 100-luku eaa.
Kylpevä Afrodite eli nk. Rhodoksen Afrodite, 1. vuosisata eaa.
Bellerofon, Pegasos ja Khimaira lattiamosaiikissa.
Aiheesta muualla

Kuvia tai muita tiedostoja aiheesta Ródoksen arkeologinen museo Wikimedia Commonsissa
Museon pihaa.
Savo (sanomalehti)

Savon ensimmäisen numeron etusivu.
Savo, alkuun Sawo (vuonna 1891 Savotar, vuosina 1891–1903 Uusi Savo ja vuosina 1904–1909 Otava) oli Kuopiossa vuosina 1878–1972 ilmestynyt sanomalehti.
Kuopion suomenmieliset perustivat Savon kielipoliittisesti laimean Tapion kilpailijaksi. Vuonna 1887 toimittajiksi tulivat Juhani ja Pekka Brofeldt, joiden aikana lehden linjaksi muodostui radikaali nuorsuomalaisuus. Sensuuri lakkautti Savon vuonna 1891. Sen tilalle perustettiin ensin Savotar ja sitten Uusi Savo. Välivaiheessa ilmestyi vuoden ajan myös Pekka Brofeldtin toimittama Savon Viikkolehti. Uusi Savo lakkautettiin helmikuun manifestin jälkeen vuonna 1899. Päätös ei koskenut lehden kolmipäiväistä painosta, mutta sekin lakkasi toukokuussa 1903, kun toimittajat Pekka ja Kalle Brofeldt karkotettiin maasta.
Kaupungin nuorsuomalaiset saivat lehden tilalle V. A. Marjasen julkaiseman Otavan, joka oli aluksi linjaltaan hyvin varovainen ja epäpoliittinen. Vähitellen siitä kehittyi kaupungin liikemiespiirien lehti, jonka ainoa asia oli perustuslaillinen vastarinta. Nuorsuomalaisten puolueriitoihin kyllästynyt Marjanen myi lehden Kuopion Uudelle Kirjapainolle, joka alkoi julkaista sitä vuoden 1910 alusta jälleen Savo-nimisenä.
Suomen sisällissodan jälkeen Savo kannatti tasavaltaa kaupungin nuorsuomalaisten enemmistön ollessa monarkian kannalla. Liikemiehet Janne Vartiainen ja Lauri Hallman ostivat syksyllä 1918 lehden julkaisuyhtiön osake-enemmistön, minkä jälkeen Savosta tuli kokoomuksen äänenkannattaja. 1920-luvun lopulla kokoomus hankki lehden kokonaan omistukseensa, ja vuoteen 1947 saakka sen päätoimittaja työskenteli myös puolueen piirisihteerinä. Kustannusyhtiöksi tuli Kirjapaino Oy Savo vuonna 1942.
Sivistyneistöön vedonnut Savo oli aluksi Kuopion kaupungin ykköslehti, mutta maaseudulla se kärsi tappion kilpailussa Savon Sanomien kanssa. Toisen maailmansodan jälkeen Savo jäi myös Kuopion kakkoslehdeksi, jota ylläpidettiin kirjapainoyhtiön tuotoilla. Yhtiön muututtua tappiolliseksi se joutui Savon Sanomille, joka lakkautti lehden.
Lehti ilmestyi vuonna 1879 kerran viikossa, vuodesta 1880 lähtien kahdesti, vuodesta 1891 kolmesti, vuodesta 1898 kuudesti, vuodesta 1899 kolmesti, vuodesta 1908 kuudesti, vuodesta 1910 kolmesti, vuodesta 1920 kuudesti, vuodesta 1951 seitsemästi ja loppuvaiheessa viidesti viikossa. Sen levikki oli 5 000 kappaletta vuonna 1899, 10 800 kappaletta vuonna 1923, 17 500 kappaletta vuonna 1955 ja 14 386 kappaletta vuonna 1971. Päätoimittajina työskentelivät August Kuokkanen (1879–1886), Juhani Brofeldt (1887–1889), Pekka Brofeldt (1890–1903), V. A. Marjanen (1904–1909), Mikko Puhakka (1910–1911), Jaakko Laurila (1911–1914 ja 1917–1918), Yrjö Eränen (1914–1916), Tatu Nissinen (1917), Edvard Vaarama (1918–1920), Juhana Wilhelm Tuura (1920–1922), Albert Paavilainen (1922–1926), A. A. Niskala (1926–1929), Heikki Kokko (1929–1931), Niilo Vapaavuori (1931–1935), Jalmari Lampela (1935–1942), Yrjö Leiwo (1942–1950 ja 1954), Pentti Lyytinen (1950–1954) ja Paavo Eerikäinen (1954–1972).
Aiheesta muualla

Savo (1879–1891) digitoituna kansalliskirjastossa
Savotar (1891) digitoituna kansalliskirjastossa
Savon Viikkolehti (1891) digitoituna kansalliskirjastossa
Uusi Savo (1891–1903) digitoituna kansalliskirjastossa
Otava (1904–1909) digitoituna kansalliskirjastossa
Savo (1909–) digitoituna kansalliskirjastossa
Saarilammi (Ruovesi)

| Saarilammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  62°02′25″N, 23°50′27″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  oja Heinälammiin 
Järvinumero:  35.414.1.017
Mittaustietoja
Pinnankorkeus:  170,8 m  
Rantaviiva:  0,81 km  
Pinta-ala:  2,452 ha  
Saaria:  ei saaria 
 fiSaarilammi 
Saarilammi  on Pirkanmaalla Ruovedellä Pohtion kylän lähellä sijaitseva lampi.
Maantietoa

Lammen pinta-ala on 2,5 hehtaaria, se on 350 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Pirttijärven valuma-alueeseen (35.414) se kuuluu. Lammen vedenpinnan korkeus on 170,8 metriä mpy.
Luontoarvoja

Lammen rannat kuuluvat Helvetinjärven kansallispuistoon, mutta sen vesialue ei ole suojeltua aluetta. Järvi sijaitsee suojelualueen pohjoispuolella.
Savo-Texas Sexmachine

| Savo-Texas Sexmachine Natsipaska |
| --- | --- | --- |

Studioalbumin tiedot
 Julkaistu: 1999
 Formaatti: CD
 Tyylilaji: punk rock, heavy metal
 Kesto: 47.13
 Levy-yhtiö: Ayshire
Natsipaskan muut julkaisut
| Suunnitelma 9 1998 | Savo-Texas Sexmachine 1999 | Asfalttisoturit 2000 |
Savo-Texas Sexmachine on punk metal -yhtye Natsipaskan toinen studioalbumi. Se julkaistiin vuonna 1999 levymerkillä Ayshire levyt.
Kappaleet

Savo – 2.54
Rokkistara – 3.22
Luuseri – 3.45
Hevimies – 3.23
Yhden illan juttu – 3.02
Rokapilirok – 2.44
Savo-Texas Sexmachine – 2.14
Superjorma – 4.35
Liimaten ja pumpaten – 4.33
Spurgu – 4.01
Pepe Bandito – 5.05
Ulosottomies – 3.26
Texas – 3.23
Adolf – 0.37
Saukkoriipi (järvi)

| Saukkoriipi |
| --- | --- |
Valtiot:  Suomi
Paikkakunta:  Pello
Koordinaatit:  66°48′28″N, 24°14′23″E
Vesistöalue ja valuma-alueen tietoja
Laskujoki:  oja Konttajokeen 
Järvinumero:  67.945.1.001
Mittaustietoja
Pinnankorkeus:  85,3 m  
Rantaviiva:  0,859 km  
Pinta-ala:  4,684 ha  
Saaria:  ei saaria 
 fiSaukkoriipi 
Saukkoriipi  on Lapissa Pellossa Saukkoriipin kylän lähellä sijaitseva järvi.
Maantietoa

Järven pinta-ala on 4,7 hehtaaria, se on 250 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 850 metriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Lankojärven alueella (67.94), jonka Saariojan valuma-alueeseen (67.945) se kuuluu. Järven vedenpinnan korkeus on 85,3 metriä mpy.
S.E.M.T. Pielstick

| S> E.M.T. Pielstick |
| --- | --- |

Kotipaikka:   Ranska, Villepinte
Toimiala:  dieselmoottorit
Emoyhtiö:  MAN Diesel
Kotisivu:  www.pielstick.com
Infobox OKNimi-testi OK: 
S.E.M.T. Pielstick on ranskalainen dieselmoottoreiden valmistaja. Yrityksen kotipaikka sijaitsee Villepintessä. Yrityksellä on Ranskassa tuotantolaitokset Saint-Nazairessa ja Jouet Sur L’Auboisissa. S.E.M.T. Pielstick on MAN Dieselin omistuksessa.
Lisenssit

Pielstickin moottoreita on tuotettu/tuotetaan monilla lisensseillä ja niitä tunnetaan monilla eri nimillä, kuten:
Colt-Pielstick – Fairbanks Morse – Yhdysvallat
Crossley-Pielstick – Rolls-Royce Power Engineering – Britannia
Doosan-Pielstick Doosan Heavy Industries Construction Co (DHICO) — Etelä-Korea
Hyundai-Pielstick – Hyundai Heavy Industries – Etelä-Korea
Kirloskar-Pielstick – Kirloskar Oil Engines Ltd. – Intia
Pielstick – Shaanxi Diesel Engine Works – Kiina
Wärtsilä-Pielstick – Wärtsilä Turun tehdas – Suomi
Aiheesta muualla

Yhtiön kotisivut (englanniksi)
Samsung Galaxy S Duos 2

| Samsung Galaxy S Duos 2 |
| --- | --- |


Valmistaja:  Samsung
Julkaistu:  joulukuu 2013
Edeltäjä:  Samsung Galaxy S Duos
Seuraaja:  Samsung Galaxy S Duos 3
Mitat:  121,5 × 63,1 × 10,6 mm
Paino:  118 g
Näyttö:  4,0"
Näytön kuvatarkkuus:  480 × 800 px
Suoritin:  1,2 GHz kaksiydinprosessori
Grafiikkapiiri:  Broadcom VideoCore IV
Keskusmuisti:  768 Mt
Flash-muisti:  4 Gt
Takakamera:  5 megapikseliä
Etukamera:  0,3 megapikseliä
Valmiusaika:  280 h
Puheaika:  8 h
Käyttöjärjestelmä:  Android 4.2.2 Jelly Bean
Akku:  1 500 mAh
Liitännät:  microUSC
Muistikorttipaikka:  tukee enintään 64 gigatavun microSD-kortteja
Infobox OKNimi-testi OK: 
Samsung Galaxy S Duos 2 on Samsung Electronicsin marraskuussa 2013 esittelemä ja joulukuussa julkaisema älypuhelin, jossa on Android 4.2.2 Jelly Bean -käyttöjärjestelmä.
Laitteessa on 4,0 tuuman näyttö ja kaksiydinprosessori. Keskusmuistia siinä on 768 megatavua ja tallennustilaa 4 gigatavua. Tallennustila on laajennettavissa enintään 64 gigatavun microSD-kortilla. Takakamera on 5 megapikseliä ja etukamera 0,3 megapikseliä. Akkua on 1 500 milliampeerituntia. Lisäksi laitteessa on kaksi SIM-korttipaikkaa.
Roope Talaja

| Roope Talaja |
| --- | --- |

Henkilötiedot
Syntynyt: 2. elokuuta 1988 (ikä 36) Kuopio, Suomi
Kansalaisuus:   Suomi
Jääkiekkoilija
Lempinimi:  Tala
Pelipaikka:  vasen laitahyökkääjä
Maila:  vasen
Pituus:  181 cm
Paino:  88 kg
Seura
Seura:  Ässät
Sarja:  SM-liiga
Pelinumero:  20
Pelaajaura
Pääsarjaura:  2010–
Aik. seurat:  Kiekko-Vantaa (Mestis) HIFK (SML) Blues (SML) Jokerit (KHL) IF Björklöven (Allsv.) Sport (SML)
Roope Talaja (s. 2. elokuuta 1988 Kuopio) on suomalainen jääkiekkohyökkääjä, joka pelaa SM-liigajoukkue Porin Ässissä. Hän on pelipaikaltaan vasen laitahyökkääjä. Talajaa on luonnehdittu pelityyliltään voimahyökkääjäksi.
Pelityyli

Elite Prospects-sivuston mukaan Talaja on tyypillinen rouhija, jolla on korkea työmoraali. Sivuston mukaan hän on työteliäs sekä karvaa ja blokkaa laukauksia paljon. Talaja hallitsee myös hyvin kiekkoa, mutta hänellä on kuitenkin parannettavaa laukauksissa.
Salvatore Gristina

Salvatore Gristina (s. 23. kesäkuuta 1946 Sciara) on italialainen roomalaiskatolinen arkkipiispa. Hänet vihki papiksi Palermon arkkihiippakuntaan paavi Paavali VI 17. toukokuuta 1970. Hänet nimitettiin Palermon vihkipiispaksi sekä Musti in Numidian titulaaripiispaksi 16. heinäkuuta 1992, ja piispaksi vihkiminen seurasi 3. lokakuuta. Pääkonsekraattorina toimi Salvatore Pappalardo, jota avustivat Vincenzo Cirrincione ja Jean-Louis Pierre Tauran.
Gristina sai 23. tammikuuta 1999 nimityksen Acirealen piispaksi, jonka virkaan hänet asetettiin 20. maaliskuuta. Hänet nimitettiin 7. kesäkuuta 2002 Catanian arkkipiispaksi ja asetettiin uuteen virkaansa 6. elokuuta.